張承祚

張承祚（），字懋德，河南汝寧府光山縣人。明朝政治人物，嘉靖進士。

生平
嘉靖元年（1522年）壬午科河南鄉試第六十四名舉人，五年（1526年）丙戌科二甲八十二名進士。歷戶部郎中。曾分管遼東糧務。嘉靖十三年（1534年）出爲山西太原府知府。嘉靖十七年（1538年），陞天津兵備副使《大明世宗肅皇帝實錄·卷二百十五》：嘉靖十七年八月戊辰 升山西太原府知府張承祚為山東按察司副使，湖廣永州府通州知州應廷肓為福建按察司僉事。（明）張慎言、關廷訪《太原府志·卷十六》：張承祚，河南汝寧府光山縣人。進士。嘉靖十三年戶部郎中任。歷天津兵備。。嘉靖十八年（1539年），世宗南巡，入河南境，抵達裕州，供具不給。於是河南參政張思聰、副使胡廷祿、陳逅、南陽知府王維垣皆下詔獄，黜為民。世宗下旨，嚴責負責此事之行在兵部掌都察院事王廷相，命其徹查個怠政官員，廷相彙列奏聞，開具順天府尹邵錫、密雲副使高金等七十二員，張承祚亦在其中。審訊之後，錫降二級調外任，高金、張承祚等均黜為民《湧幢小品·卷五》：方南巡時，沿途有司以供具不辦獲罪，若副使潘鑒、知府劉汝鬆、同知李朝陽與州縣等官，逮行在詔獄拷訊為民甚眾。及將回鑾，諭行在兵部掌都察院事王廷相，令委所在三司知府等官分理夫馬糧草，並以躲避官員責其參治。及入河南境，抵裕州，供具復不給。於是河南參政張思聰、副使胡廷祿、陳逅、南陽知府王維垣俱逮詔獄為民，嚴旨責廷相，悉糾諸怠弛者。因移諮各撫按官，指實開具。及是，廷相彙列奏聞，自順天府尹邵錫、密雲副使高金、天津副使張承祚而下七十二員，得旨：「各官違誤推避，悖慢為甚，在京令法司，在外令撫按逮治，從重擬罪。其平日貪墨及假公科斂者，仍各追贓。完日，治罪如例。」已，法司擬上罪狀，詔錫降二級調外任，金、承祚等悉黜為民。。

參考文獻

Category:嘉靖元年壬午科河南鄉試舉人
Category:明朝戶部郎中
Category:明朝太原府知府
Category:明朝山東按察司副使
Category:光山人
Cheng